พอดีมีเพศสัมพันธ์กับแฟนเสร็จออกมาเข้าห้องน้ำรุ้สึกมีเลือดออกมาจากช่องคลอดแล้วรู้สึกปวดท้องน้อยมากผ่านไป10นาทีก็รุ้สึกปวดฉี่แต่ฉี่ไม่สุดมีเลือดไหลมาพร้อมกับปัสสาวะครวทำยังไรดีค่ะรุ้สึกปวดทีท่อปัสสาวะตลอดเลยค่ะรวมถึงท้องน้อยด้วย -แพ้ยาค่ะ เทอบูทารีน กับไฮบูลเฟอร์เฟรนค่ะ อะม็อกซีซิลลิน
สวัสดีค่ะ การมีปัสสาวะแสบขัดมีเลือดปน อาจจะเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว หากแพ้ยาฆ่าเชื้อดังกล่าวมา ควรแจ้งให้แพทย์ทราบด้วย แพทย์จะได้เลือกยาในกลุ่มที่ไม่แพ้ให้ค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน งดการมีเพศสัมพันธ์